ને ખરેખર ધીગાણામાં જ હોમાઈ ગયો. ઘેર તાર આવ્યો. નાનો પરતાપ તો (રવુભા પ્રતાપને પરતાપ કહેતા) કોલેજ ગયો હતો, તાર વાંચે કોણ ? માસ્તરે બે-ત્રણ વાર બરાબર વાંચીને ફોડ પાડ્યો કે ભાઈ તો શહીદ થઈ ગયા. રવુભાને ચક્કર આવી ગયા જેવું થઈ ગયું. માનબાએ ‘ભફાક’ દઈને પછડાટ ખાધી. પરતાપ શહેરની કોલેજથી આવ્યો ત્યાં ઘરમાં રડારોળ અને હાહાકાર થઈ ગયો હતો. ‘અરેરે! ‘મોટો’ શહીદ થઈ ગયો.’ પરતાપે જોરથી બારસાખ સાથે માથું પછાડ્યું.